Tirsdag eftermiddag blev to ældre kvinder i Aalborg udsat for tricktyveri. Tyverierne skete på henholdsvis Hadsundvej og Snerlevej i Aalborg og ved begge tyverier var fremgangsmåden den samme. En kvinde henvendte sig på adresserne og sagde, at hun var sygeplejerske fra kommunen og at hun var kommet forat tage kvindernes blodtryk. Men ud over dette, stjal kvinden altså blandt andet smykker. Tyven beskrives som en cirka 30 årig kvinde på 165-170 centimeter. Hun er almindelig af bygning og har skulderlangt mellemblond hår og så taler hun gebrokkent dansk. Nordjyllands Politi advarer mod at lukke personer ind, som angiver at være fra kommunen hvis ikke de kan legitimere sig.
To kvinder blev tirsdag eftermiddag udsat for tricktyveri af en kvinde, der udgav sig for at være sygeplejerske.